Teresė Bukauskienė

Teresė Bukauskienė-Ramanauskaitė (1929 m. spalio 15 d. Ariogaloje – 2001 m. lapkričio 30 d. Vilniuje) – Lietuvos pedagogė, pedagogikos istorikė, socialinių mokslų daktarė, poetė.

 Biografija 
Lankė Ariogalos pradinę mokyklą, mokėsi Ariogalos, Kauno gimnazijose. 1954 m. baigė Vilniaus universiteto Istorijos ir filologijos fakultetą. 1978 m. pedagogikos mokslų kandidatė.

1954–1958 m. Griežpelkių (Pagėgių r.) mokyklos mokytoja, Vilkyškių gimnazijos (Pagėgių r.) direktorė.Žemaitija. Biografijos 1958–1962 m. Panevėžyje mokytojavo 3-iojoje vidurinėje ir 2-ojoje vakarinėje mokyklose. 1966–1977 vadovavo Panevėžio miesto savivaldybės Švietimo skyriaus metodiniam kabinetui.Teresė Bukauskienė. Panevėžio kraštas virtualiai (nuoroda tikrinta 2023-09-11). 1977–1987 m. Pedagogikos instituto mokslinė darbuotoja, 1987–1999 m. Respublikinio mokytojų tobulinimosi instituto (nuo 1999 m. Pedagogų profesinės raidos centras) dėstytoja, nuo 1990 m. docentė.

 Bibliografija 
 Pedagogė Gabrielė Petkevičaitė-Bitė, 1988 m.
 Zigmas Kuzmickis (bendraautoris Ramutis Karmalavičius). Kaunas, 1991 m.
 Lietuvių literatūros mokymo istorija (iki 1940 m.), 1993 m.
 Lietuvių mokykla ir pedagoginė mintis 1918–1940 m.; 1989, 1995 m.
 Lietuvos mokykla ir pedagoginė mintis (antologija, su kitais) 3 t. V.: Mintis, 1994–2002 m.
 Rašiau sau (eilėraščiai). V.: Ciklonas, 2005 m. ISBN 9955-695-03-X
 Tera. Eilėraščių rinktinė. Klaipėda: S.Jokužio leidykla, 2023 m. ISBN 978-609-96375-0-1

 Šaltiniai 

Kategorija:Lietuvos pedagogai
Kategorija:Lietuvos istorikai
Kategorija:Lietuvos poetai